kardosdrur/scandi-wiki huggingface dataset:
Alexandre Ribot

Alexandre Félix Joseph Ribot (født 7. februar 1842 i Saint-Omer, Pas-de-Calais, død 13. januar 1923 i Paris) var en fransk statsmand.

Ribot blev tidlig sagfører i Paris og var fra 1872 i en årrække sekretær i "Selskabet for sammenlignende lovgivning". I 1875 blev han generalsekretær i Justitsministeriet under Dufaure, afgik tillige med denne i december 1876 og var 1877 et ivrigt medlem af "Komiteen for lovlig modstand" imod ministeriet Broglies reaktionære styrelse. I 1878 valgtes han til Deputeretkamret og havde her sæde indtil 1909, med en afbrydelse (1885—87). Han var tidlig en skarp modstander af Gambetta, ligesom senere af Ferry og hans kolonialpolitik, men kæmpede tillige hårdnakket imod Socialdemokraterne. Han tog særlig del i forhandlingerne om finansielle spørgsmål og blev allerede 1883 Finansudvalgets første ordfører; var senere en af de mådeholdne republikaneres (progressisters) ledere og bedste talsmænd. Marts 1890 blev han udenrigsminister under Freycinet og havde vigtig del i dannelsen af forbundet med Rusland; han beholdt denne stilling i næsten 3 år. December 1892—april 1893 var han førsteminister og i de sidste 3 måneder tillige indenrigsminister; hans skånsomhed i Panamasagen medførte hans fald. Januar—november 1895 var han på ny første- og tilige finansminister. I 1898 blev han formand for den vigtige undervisningskommission og stod siden 1901 i afgjort modsætning til den herskende radikale retning og særlig til dens fornægtelse af tros- og undervisningsfriheden (ministeriet Combes). Ribot var 1906 og følgende år en ivrig talsmand for Frankrigs Marokkopolitik, og 1913 en af dem, der fik stemmer ved præsidentvalget. Ikke bedre held havde han, da han juni 1914 dannede et ministerium, som kun holdt sig i 3 dage. Men da 1. Verdenskrig udbrød 2 måneder senere, blev han straks finansminister under Viviani og fortsatte under Briand oktober 1915—marts 1917, ja havde endog sæde i det snævre råd for krigens førelse; endelig blev han selv første- og udenrigsminister marts—september 1917 og styrede derefter en månedstid udenrigsministeriet under Painlevé. Ribot, som allerede var medlem af Académie des sciences morales et politiques, blev 1906 medlem af Académie française.

Kilder 
 

Frankrigs premierministre
Udenrigsministre fra Frankrig
Medlemmer af Académie des sciences morales et politiques
Medlemmer af Académie française
Franskmænd i 1800-tallet
Franskmænd i 1900-tallet
Rodenbek

Rodenbek Molfsee er en kommune og en by i det nordlige Tyskland, beliggende i Amt Molfsee i den østlige del af Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Rodenbek ligger mellem Ejderdalen, Westensee og statsskoven Rumohrer Gehölz, omkring 8 km sydvest for Kiel ved Bundesautobahn 215.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
Rumohr

Rumohr er en kommune og en by i det nordlige Tyskland, beliggende i Amt Molfsee i den østlige del af Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Rumohr ligger få kilometer sydvest for Kiel ved Bundesautobahn 215 fra Kiel mod Neumünster.

Eksterne kilder/henvisninger 

 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
Théodule Ribot (maler)

Agustin Théodule Ribot (født 8. august 1823 i Breteuil i Eure, død 11. september 1891 i Colombes i departementet Seine) var en fransk maler og raderer.

Ribot, der var elev af Glaize, er en udpræget naturalistisk malerbegavelse. Til en begyndelse malede han, under meget fattige kår, især stilleben- og genrestykker (gadescener og lignende), hvor penselen kunde svælge i kraftige farveindtryk (i Stockholms Nationalmuseum Sovende kvinde). Hans kirkelige og historiske arbejder fra en noget senere tid er i ånd og malerisk holdning beslægtede med Riberas og Caravaggios kunst; de er malede a la tenebrosi, med stærk modsætning mellem lys og skygge; skikkelserne er lidet "ophøjede", til tider næsten hæslig frastødende, men gennemførte med energisk virkelighedssans. Stor opsigt og delvis indignation vakte Ribots Sankt Sebastian (1865), der ligesom Kristus i templet og Den barmhjertige samaritan (1870) kom til Luxembourgmuseet i Paris. Andre værker i lignende retning: Den hellige Vincens (museet i Lille), Cato sønderriver sit bryst etc. Ribot benytter ofte, med stor virkning, lampelys i sine billeder. Han var også søgt som portrætmaler og raderede en del.

Kilder 

 

Historiemalere
Portrætmalere
Malere fra Frankrig
Raderere fra Frankrig
Grafikere fra Frankrig
Franskmænd i 1800-tallet
Officerer af Æreslegionen
Théodule Ribot (psykolog)

Théodule-Armand Ribot (født 18. december 1839 i Guingamp, død 9. december 1916 i Paris) var en fransk filosof.

Ribot studerede ved den højere normalskole i Paris 1862—66, var 1866—72 lærer i filosofi ved forskellige colleger, kastede sig senere udelukkende over biologisk-psykologiske studier. I 1876 begyndte han udgivelsen af Revue philosophique, 1885 blev han ekstraordinær professor i psykologi ved Sorbonne, 1888 ordentlig professor i sammenlignende eksperimental psykologi ved Collège de France. Hans litterære arbejder, der er let læselige, åndrige og overfladiske, er alle udkomne i talrige oplag; de vigtigste er: La psychologie anglaise contemporaine (1870), L'hérédité, étude psychologique (1873, dansk oversættelse 1899), La philosophie de Schopenhauer (1874), La psychologie allemande contemporaine (1879), Les maladies de la mémoire (1881, dansk oversættelse. 1892), Les maladies de la volonté (1882), Les maladies de la personnalité (1885, dansk oversættelse 1890), La psychologie de l'attention (1888), La psychologie des sentiments (1896), L'évolution des idées générales (1897), Essai sur l'imagination créatrice (1900), La logique des sentiments (1905), Essai sur les passions (1907), Problèmes de Psychologie affective (1909), La vie inconsciente et les mouvements (1914).

Kilder 

 

Filosoffer fra Frankrig
Psykologer fra Frankrig
Faglitterære forfattere fra Frankrig
Fransksprogede forfattere
Franskmænd i 1800-tallet
Franskmænd i 1900-tallet
Ringvejen (Horsens)

Ringvejen er en to  og fire sporet ringvej der går igennem det vestlige Horsens. Vejen er en del af primærrute 52 der går fra Søndervig til Grenaa. Vejen er med til at lede den tunge trafik som kører igennem byen, uden om Horsens Centrum, så byen ikke bliver belastet af for meget gennemkørende trafik i midtbyen. 

Vejen forbinder Hattingvej i nord med Vejlevej i syd, og har forbindelse til Hattingvej, Fulgevangsvej, Thorsvej og Vejlevej.

Kilder 

Transport i Horsens
Ringveje i Danmark
Bygninger, konstruktioner og anlæg i Horsens
Østre Ringvej (Silkeborg)

Østre Ringvej er en to sporet ringvej der går igennem det nordlige Silkeborg. Vejen er en del af sekundærrute 195 der går fra Herning til Aarhus. Den er med til at lede den tunge trafik som kører nord om byen uden om Silkeborg Centrum, så byen ikke bliver belastet af for meget gennemkørende trafik i midtbyen. Når Silkeborgmotorvejen åbner igennem byen i 2016, vil Østre Ringvej blive nedkvalificeret fra primærrute 15 til en sekundærrute 195.

Vejen forbinder Nørreskov Bakke i vest med Linåvej i øst, og har forbindelse til Nørreskov Bakke, Oslovej, Gødvad Mælkevej og Skærbækvej.

Kilder 

Gader i Silkeborg
Ringveje i Danmark
Nordre Ringvej (Silkeborg)

Nordre Ringvej er en to sporet ringvej der går igennem det nordlige Silkeborg. Vejen er en del sekundærrute 195 der går fra Herning til Aarhus og primærrute 52 der går fra Rindsholm til Juelsminde. Den er med til at lede den tunge trafik som kører nord om byen uden om Silkeborg Centrum, så byen ikke bliver belastet af for meget gennemkørende trafik i midtbyen. Når Silkeborgmotorvejen åbner igennem byen i 2016, vil Nordre Ringvej blive nedkvalificeret fra primærrute 15 til en sekundærrute 195.

Vejen forbinder Vestre Ringvej i vest med Østre Ringvej i øst, og har forbindelse til Sølystvej, Flensborgvej j,  Nylandsvej , Nørrevænget, Bredhøjvej, Kejlstrupvej og Nørreskov Bakke

Kilder 

Gader i Silkeborg
Ringveje i Danmark
Søndre Ringvej (Silkeborg)

Søndre Ringvej er en tosporet ringvej, der går igennem det vestlige Silkeborg. Vejen er en del af primærrute 52, der går fra Vesterby til Rindsholm . Vejen er med til at lede den tunge trafik, som kører vest og nord om byen, uden om Silkeborg Centrum, så byen ikke bliver belastet af for meget gennemkørende trafik i midtbyen. 

Vejen forbinder Vesterby i syd med Rindsholm i nord og har forbindelse til Frederiksberggade, Almindsøvænget j, Solbakkevej, Mariehøjvej, Vestre Alle, Heibergvej, Vestergade  og Nordre Ringvej.

Kilder 

Gader i Silkeborg
Ringveje i Danmark
Vestre Ringvej (Silkeborg)

Vestre Ringvej er en to sporet ringvej der går igennem det vestlige Silkeborg. Vejen er en del af sekundærrute 195 der går fra Herning  til Aarhus og er med til at lede den tunge trafik som kører igennem det vestlige del af byen uden om Silkeborg Centrum, så byen ikke bliver belastet af for meget gennemkørende trafik i midtbyen. Da Silkeborgmotorvejen åbnede igennem byen i 2016, blev Vestre Ringvej  nedkvalificeret fra primærrute 15 til sekundærrute 195.

Vejen forbinder Herningvej i vest med Nordre Ringvej i øst, og har forbindelse til Herningvej, Lysbrohøjen , Hvinningdalvej , Udgårdsvej og Søndre Ringvej.

Kilder 

Gader i Silkeborg
Ringveje i Danmark
Danske Sønderjydske Krigsdeltageres Forening

Danske Sønderjydske Krigsdeltageres Forening (DKS) var en dansk forening for dansksindede sønderjyder som havde deltaget i tyske krigstjeneste under 1. verdenskrig. Foreningen udgav mellem 1941 til 1972 årbog, her berettede krigsveteranerne om deres oplevelser. Foreningen blev grundlagt i 1936 og opløst i 1988.

Om foreningen 
DKS blev grundlagt den 11. november 1936 i Christiansfeld. Ved foreningens højdepunkt havde den omkring 8.000 medlemmer, medlemstallet faldt dog i takt med at veteranerne døde. I 1955 havde foreningen 94 afdelinger. Fra 1941 og frem til 1972 udgav foreningen en årbog, men på grund af alderdom blandt foreningens medlemmer stoppede man bogens udgivelse, foreningen blev dog først nedlagt i 1988.

Den 31. juli 1988 blev foreningen nedlagt på dens årsmøde i Åbenrå. Foreningens protokoller og andre arkivalier er blevet afleveret til Landsarkivet for Sønderjylland og faner til Sønderborg Slot, en del faner hænger dog også i sønderjyske kirker og forsamlingshuse. Den sidste DSK’er døde i 2004.

Referencer 

Etableret i 1936
Ophørt i 1972
Sønderjydske Krigsdeltageres Forening
Mohammed Rabbani

Mullah Mohammed Rabbani (født 1955, død 21. april 2001) var en af grundlæggerne af Taliban-bevægelsen. Han fungerede som premierminister i Afghanistan og leder af den rådgivende komite, Talibans øverste råd. Han var næstleder under mullah Muhammed Omar i Taliban-hierarkiet.

Han døde, 45 år gammel på et militærhospital i Rawalpindi, Pakistan, af kræft i leveren.

Referencer 

Personer fra Afghanistan
Medlemmer af Taliban
Personer døde af kræft
Cape of Our Hero

"Cape of Our Hero" er den første single fra det danske heavy metalband Volbeats femte studiealbum, Outlaw Gentlemen & Shady Ladies, der blev udgivet i 2013.

Sangen blev godt modtaget af anmelderne og toppede Tracklisten som #6.

Baggrund 
Sangen handler om en dreng, der vokser op. Poulsen udtalte i et interview, at mange drenge læser tegneserier om superhelte og ser deres far som en helt. En dag dør protagonistens far, og drengen holder op med at tro på superhelte. Han bliver fanget af en engel og flyver op i himlen for at lede efter sin far.

Produktion 
Sangen blev til i 2012. Teksten blev skrevet af forsanger og guitarist Michael Poulsen og melodien blev skrevet af hele bandet. Den blev udsendt d. 15. marts 2013 af Vertigo Records som mp3download.

En tilhørende musikvideo blev fremstillet, instrueret af Jakob Printzlau. Størstedelen af videoen følger en dreng som elsker superhelte. Til sin fødselsdag, får han en kappe af sine forældre, så han kan lege superhelt. I sin fantasi flyver han mellem skyerne. Drengens far er soldat og bliver sendt i krig. Mens faderen er afsted tegner drengen superhelte, læser tegneserier, og bruger faderens tøj som erstatning for ham, så de kan lege sammen. Han hænger det op og leger, at de sammen flyver mellem skyerne. Da faderen ikke kommer tilbage, opgiver drengen drømmen om superhelte, og han smider faderens tøj og kappen på gulvet. Til sidst ses drengen, der nu er vokset op, tage sin fars uniform ud af skabet og herefter kappen, som han atter ifører sig. Igennem hele videoen bliver der klippet til bandet, som fremfører sangen.

Modtagelse 
Peter Kubaschk fra onlinemagasinet Powermetal.de beskrev Cape of Our Hero som en "ørehængende midttempo"-sang. Heiko Eschenbach fra onlinemagasiner Metal.de kaldte sangen en "kommerciel hitsingle med en readiovenlig melodi".
About.coms anmelder kaldet melodien bandets hidtil mest catchy. Haevymetal.dk kaldte også sangen både "catchy" og "meget lyttervenlig" og skrev at den akustiske guitar i baggrunden giver en "super god effekt".

Cape of Our Hero toppede Tracklisten som #6 og var på hitlisten i 9 uger. Den nåede også #34 på Østrigs Singlecharts og #68 i Tyskland.

Referencer 

Sange fra 2013
Volbeat sange
MGP 2009

MGP 2009 blev afholdt d. 26 September 2009 som var den tiende sangkonkurrence for børn kaldet MGP. 10 sangere/bands dystede om at vinde. Værterne var Sofie Linde Lauridsen og Mikkel Kryger Rasmussen. Top 2 ville repræsentere Danmark ved den femte udgave af MGP Nordic.

Deltagere

Superfinale 

2009
Begivenheder i 2009
MGP 2008

MGP 2008 blev afholdt  20. september 2008 som var det niende sangkonkurrence for børn kaldet MGP. 10 sangere/bands dystede om at vinde. Værterne var Jacob Riising og Bruno. Top 2 skulle senere repræsentere Danmark ved den fjerde udgave af MGP Nordic.

Deltagere

Superfinale 

2008
Begivenheder i 2008
Johann Georg Sulzer

Johann Georg Sulzer (født den 5. oktober 1720 i Winterthur i kantonen Zürich, død den 27. februar 1779) var en tysk filosof og æstetiker.

Sulzer blev 1747 professor i matematik ved et gymnasium i Berlin og 1763 ved riddarakademiet der. Sulzers fremmeste værk, Allgemeine theorie der schönen künste (1771 ff.; nyt oplag, 4 bind, 1792-94), en slags æstetisk ordbog, havde i sin tid stor anseelse. I dette arbejde søgte forfatteren eklektiskt at forene den Wolffske skolens lære med de engelske og franske filosoffers synspunkter samt gøre interessen for de skønne kunster afhængig af moral. 

Som æstetisk popularisator blev han meget betydningsfuld; og de fleste svenske æstetikere under 1700-tallets sidste årti og 1800-tallets begyndelse har hentet næring fra hans "theorie". Sulzer udgav også Vorübungen zur erweckung der aufmerksamkeit und des nachdenkens (3 bind, 1768; flere oplag) med flere filosofiske og moralske arbejder. Hans selvbiografi udkom 1809.

Kilder 
 

Personer fra Winterthur
Filosoffer fra Tyskland
Heaven Nor Hell

"Heaven Nor Hell" er sang fra det danske heavy metalband Volbeat. Den blev udgivet d. 10. november 2010 som den anden single fra bandets fjerde studiealbum Beyond Hell/Above Heaven, der udkom i september samme år. Henrik Hall fra popgruppen Love Shop spillede mundharmonika på nummeret. Som b-side var en liveversion af "Caroline Leaving" fra debutalbummet The Strength / The Sound / The Songs, der blev optaget i Tilburg, Holland.

"Heaven Nor Hell" toppede Tracklisten som #20, og blev valgt til den syvende bedste sang fra 2010 af Metal Hammers læsere.

Baggrund 
Sangen handler om en mand, der har solgt sin sjæl til djævlen og derefter har stjålet den tilbage. Manden tror hverken på himmelen eller helvede, da han så en engel blive til djævlen. Han kæmper med sine indre dæmoner.

Produktion 
Sangen blev indspillet i foråret 2010 i Hansen Studios i Ribe med Jacob Hansen som producer. Tekst og musik er skrevet af forsanger og guitarist Michael Poulsen. Hansen spillede desuden både guitar og tamburin på nummeret. Den danske sangskriver Henrik Hall fra bandet Love Shop spillede mundharmonika.

Den tilhørende musikvideo blev instrueret af Uwe Flade, og blev optaget i Flughafen Berlin-Tempelhof i Berlin.

Modtagelse 
Diskant.dk's anmelder kaldte sangen "poppet... og langt fra Volbeats evner værdigt", mens GAFFAs anmelder skrev, at den "stinker af hitkvalitet." Politikens anmelder Erik Jensen mente, at sangen "som en danselysten spindetop snurrer lystigt ind under døren til en faldefærdig rønne, holdt sammen af en spøjs blanding af glamrock, western og alternativ rock". Både diskant.dk og Politiken roste Henrik Halls mundharmonikaspil.

Frank Albrecht fra det tyske rockmagasin Rock Hard beskrev "Heaven Nor Hell" som "et Goodtime-hit til lillehjernen." Anmelderen Stefan Popp fra onlinemagasinet Metal1.info skrev at "Heaven Nor Hell" havde potentiele til et hit på grund af den iørefaldende tekst og melodi. Robert Fröwein fra onlinemagasinet stormbringer.at beskrev sangen som "næsten kitschet radiovenlig".

Singlen nåede #20 på Tracklisten i Danmark og tilbragte fem uger på listen. Læserne af det tyske heavy metalmagasin Metal Hammer stemte "Heaven Nor Hell" ind som den syvende bedste sang fra 2010.

Spor 
 "Heaven Nor Hell" (Edit) - 4:21
 "Heaven Nor Hell" (Album Version) - 5:21
 "Caroline Leaving" (Live From Tilburg)" - 4:16

Referencer 

Volbeat sange
Sange fra 2010
Under the Makeup

"Under the Makeup" er den seksogfyrrende single af det norske band A-ha. Singlen blev udgivet den 3. juli 2015 og er den første single fra gruppens 2015-album Cast in Steel. Singlen blev både skrevet og komponeret af guitaristen i A-ha, Pål Waaktaar-Savoy. Pål og norske Erik Ljunggren producerede også singlen, som blev indspillet sammen med resten af albummet i gennem starten af 2015. Ved dens udgivelse fik singlen blandede til gode anmeldelser. Mange anmeldere roste Morten Harkets vokaler og kompositionen, som det ses i Budsstikkas anmeldelse, hvor de skriver, at "Morten Harkets stemme er som en klar strøm".

Referencer 

Singler fra 2015
Musik fra Norge
MGP 2007

MGP 2007 blev afholdt den 15. september 2007 og var en sangkonkurrence for børn. 10 sangere/bands dystede om at vinde. Værterne var Jeppe Vig Find og Bruno. Top 2 skulle senere repræsentere Danmark ved den tredje udgave af MGP Nordic efter Finlands debut ved konkurrencen.

Deltagere

Superfinale

Referencer 

2007
Begivenheder i 2007
MGP 2001

MGP 2001 var den anden årlige MGP-sangkonkurrence for håbefulde sangere i alderen 8 til 15 år. 10 sangere/bands dystede om at vinde. Værterne for MGP 2001 var Camilla Ottesen og Rene Dif fra Aqua.

Deltagere

Superfinale

Halvtidsshow
Mens stemmerne blev talt op, omfattede pauseshowet optrædener fra Filur, O-Town, Spice Girls medlem Mel B, og Dansk Melodi Grand Prix 2001 vinderne Rollo & King.

2001
Begivenheder i 2001
Volbeats priser og nomineringer

Volbeat er et dansk heavy metalband, der blev dannet i København i 2001. Bandet består af de fire medlemmer Michael Poulsen (forsanger og guitarist), Anders Kjølholm (bassist), Jon Larsen (trommeslager) og Rob Caggiano (guitarist). Bandet har udgivet seks studiealbum, 26 singler, to DVD'er og to demoer.

De har modtaget 16 nomineringer til Danish Metal Awards og har vundet de fire. Volbeat er også blevet nomineret til otte Danish Music Awards og har vundet de tre. Derudover har de vundet priser ved Årets Steppeulv i 2006, P3 Guld for "Årets lytterhit" fire gange og Zulu Awards i 2008, og de har været nomineret til den amerikanske Grammyuddeling.

Danish Metal Awards 
Danish Metal Awards var en årlig prisuddeling inden rock- og heavy metalmusik, der blev etableret i 2004. De først priser blev uddelt i 2005, og de sidste blev givet i 2009, inden foreningen blev opløst i 2010. Volbeat har modtaget fem priser ud af i alt 15 nomineringer.

Danish Music Awards 
Danish Music Awards er en årlig pirsuddeling, der blev etableret i 1989 af den danske afdeling af IFPI. Volbeat har modtaget ti nomineringer og har vundet de to.

Gaffa-prisen 
Gaffa-prisen gives årligt ved en læserafstemning i musikmagasinet GAFFA. Volbeat har vundet fem priser.

Desuden har musikmagasinets egne anmeldere sammensat lister over årets bedste udgivelser i forskellige kategorier, hvor Volbeats album og sange har været iblandt.

Grammy Awards 
Grammy Awards er en årlig prisuddeling, der uddeles af National Academy of Recording Arts and Sciences i USA. Volbeat var nomineret for Best Metal Performance i 2014.

iHeartRadio Music Awards 
iHeartMedia er en årlig prisuddeling, der hylder musik fra iHeartMedias platforme. Priserne er uddelt siden 2014.

Metal Hammer 
Det tyske musikmagasin Metal Hammer har ved flere læserafstemninger haft Volbeat og dets materiale blandt de foretrukne kunstnere.

Metal Hammer Awards 
Musikmagasinet Metal Hammer har siden 2009 afholdt et prisuddelingsshow. Volbeat har vundet to priser.

MTV Europe Music Awards 
MTV Europe Music Awards er en årlig prisuddeling etableret i 1994 af MTV Europe. Volbeat har været nomineret til Best Danish act to gange.

P3 Guld 
P3 Guld er en årlig prisuddeling etableret af DR P3. Volbeat har vundet "P3 Lytterhyttet" fire gange.

Årets Steppeulv 
Årets Steppeulv er en årlig prisuddeling der blev etableret af Foreningen af Danske Musikkritikere i 2003. Volbeat har vundet én pris ud af fire nomineringer.

Zulu Awards 
Zulu Awards er en årlig prisoverrækkelser, der bliver arrangeret af TV 2 Zulu. Volbeat har vundet én pris.

Andre nomineringer og priser

Referencer

Eksterne henvisninger 
 Officiel hjemmeside

Volbeat
Priser og nomineringer